NETFLIX-SARJA
TERVEISET TEXASISTA
Jestas sentään. Olemme Texasissa!
Howdy, y'all. Heilautitko hiuksiasi?
Heilautin. Cowboy-hatun alla.
MAALISKUU 2020
Olemme upeassa Austinin kaupungissa.
Se suorastaan säkenöi kauneutta, vaikka niin itse sanonkin.
Austin näyttää kivalta.
Jonathan, minne olemme matkalla?
Tällä viikolla tapaamme Terri Whiten.
Hän opettaa two-step-tanssia perheensä honky-tonk-baarissa.
Sen nimi on Broken Spoke. -Olen kuullut siitä.
Se on kuuluisa. -Oletko kuullut siitä?
Jos haluatte löytää tien naisen sydämeen, se on tässä.
Tanssivilla miehillä käy aina flaksi.
Nimeni on Terri White. Olen 58-vuotias.
Vanhempani ovat omistaneet Broken Spoken 55 vuoden ajan.
Se ei ole muuttunut tippaakaan.
Totta hitossa!
Nautin tanssimisesta, koska se saa huolet unohtumaan.
Muille valittamisen sijaan kannattaisi pitää hauskaa.
Niin sitä pitää.
Tytär Ashley ilmoitti hänet mukaan.
Hänen mukaansa Terri on jääräpää, joka ei suostu kuuntelemaan muita.
Äitini on oman tiensä kulkija.
Hän käskee minua ottamaan rennosti. Minusta hänen pitäisi hidastaa.
TERRIN TYTÄR
Hän käskee minua lopettamaan.
Hän ei halua näyttää mummolta. Hän pitää minishortseista ja buutseista.
Minishortseistako? -Ne sopivat honky-tonkiin.
Lapseni ovat käyneet katolista koulua.
Äiti on kirkossakin täysin oma itsensä.
Se on minusta todella noloa.
Olen vanhempi nainen, mutta annan silti rintavakoni näkyä.
Minulla on pitkät hiukset ja otsatukka, joka ajaa saman asian kuin botox.
Hän piilottelee pitkän blonditukan takana.
Minusta hän yrittää peitellä jotakin.
Hän olisi kaunis, vaikka olisi kalju, mutta hän ei ajattele itsestään samoin.
Terrin vanhin lapsenlapsi valmistui juuri.
Terri haluaa pojan asumaan luokseen harjoittelupaikan vuoksi.
Ihanaa. -Asiassa on kuitenkin yksi mutta.
Hänen tyttärensä ei ole varma, onko asumisjärjestely järkevä.
Sinulla taitaa olla nälkä. Ota tästä.
Asun sadan hehtaarin perhetilalla.
Sillä lailla. Hyvä poika. Tulehan nyt.
Asun tällä hetkellä yksin.
Hän täyttää yksinäisyyden tyhjiön puuhailemalla jatkuvasti jotakin.
Menoksi.
Yleensä hän huolehtii eläimistään…
Miten nyt suu pannaan?
…keräilee esineitä,
puuhailee projektien parissa kotona ja käy töissä The Spokessa.
Hänellä ei ole edes aikaa pysähtyä laittaakseen ruokaa keittiössä.
Viikon lopussa Terri pitää lapsenlapsensa valmistujaiset ja näyttää perheelleen,
että on valmis elämään uudella tavalla.
Onpa mukavaa.
Rakastin isoäitiäni.
Hän auttoi minut yli paljosta, sillä hänen rakkautensa oli niin vahvaa.
Haluan samaa omille lapsenlapsilleni.
Fab Five voisi saada hänet tuntemaan,
että hän on vastuussa omasta elämästään ja kodistaan.
En tiedä, onko hän avoin muutokselle.
En pidä muutoksista.
Haluan elää mukavaa ja onnellista elämää.
Kohtaamme hurjan texasilaisen.
Menoksi.
Opetamme tanssivan kuningattaren ikääntymään arvokkaasti.
Tytär saa hänestä perheelle matriarkan.
Minulla on erittäin tärkeä kysymys.
Mikä honky-tonk oikein on?
PÄIVÄ 1 SILMÄSTÄ SILMÄÄN THE BROKEN SPOKESSA
Mitä kuuluu? Hauska tavata, James.
TERRIN ISÄ
Onpa sinulla kimaltava asu! -Kiitos. Kimallusta riittää.
Tulkaa. Opetamme teidät tanssimaan.
Missä Terri on? -Täälläpäin.
Tietääkö hän, että tulemme? -Hei, kaikki!
Työnnä aina keskeltä ja oikealta.
Kovempaa.
Läpsitkö pyllyäni vai liikutatko minua?
Katsokaa.
Mitä?
Hyvänen aika. -Siinähän sinä olet!
Jopas jotakin. Olet kuuma.
Olet oikea ilo silmälle!
En pääse hänestä yli.
Terrillä on kurvit oikeissa paikoissa.
Hänen lanteensa ovat kuin vesi, ja haluan virrata hänen jokenaan.
Pelästytitte minut.
Katsopa sinua! -Mieletöntä!
Hän on lattian keskellä, hallitsee tilaa ja näyttää upealta.
Jos oma mummini toimisi samoin, olisin kyllä hieman ihmeissäni.
Näytät upealta.
Mitä opetat heille?
Länsirannikon two-step-tanssia.
Aloitetaan näin. -Minulle kävi noin viisivuotiaana.
Nopea, nopea, hidas. Liuku.
Hän vie sinua, Tan. -Nopea, nopea, hidas. Hyvä.
Toistetaan sama.
Et ole vauva. Älä tuijota varpaita.
Salaisuus on jalkojen liu'uttaminen.
Älä murra jalkaasi. Olet liian hidas.
Liian nopea. Nyt olen liian hidas.
Senkin pitkäsääri! Jestas sentään.
Onpa upea paita. Siinä on hevonen.
Hae hevosesi ja ratsasta. -Olet aivan mahtava!
Ihastuinko Terriin?
Olet kaunis mies. -Saat minut punastumaan.
Hyvänen aika.
Tanssimme vielä "Cotton-Eyed Joen".
Mitä sanotte? Hevonpaskaa.
Hevonpaskaa! -Kiitos, Kyle.
Yksi, kaksi, taputus, askellus, ja…
Toinen kierros.
Mitä sanotte? -Hevonpaskaa!
Kierto vasemmalle. -Hevonpaskaa!
Toivottakaa onnea.
Minua pelottaa. -Luota muutoksen voimaan.
Onko tämä tilasi?
Näyttääkö se kauniilta? -Todellakin.
Tuo on taloni.
Muistakaa, että sisällä on sotkuista. -Mennään katsomaan.
Tervetuloa! -Tervetuloa kotiini.
Sisustus on hevosteemainen. -Heppoja.
Se muistuttaa kodista. -Lisää hevosia?
Saappaat tekevät kipeää.
Voisinko mitenkään riisua ne? -Riisu toki.
Jestas sentään. -Onko täällä leluja? Haluan leikkiä.
Ne ovat minun. -Kiitos.
Hyvänen aika. Kiitos.
Miten texasilaiset pitävät näitä?
Liittyykö tähän jokin tarina? -Selkään vain.
Jestas. -Usko pois. Emme pelkää.
Jestas! -Hepalla on nälkä!
Kivat teippipidennykset.
Lempiesineeni. Se on mummin tekemä.
Ovatko rypäleet mummisi tekemät? -Kaikkialla on rypäleteema.
Aivan kamala.
Vaatekaappi on melkoinen paskamyrsky.
Vaatteet ovat sekaisin, ja ne edustavat tuhatta eri persoonaa.
Jestas. Onpa lyhyt.
Kaiken muun ylitse loistava persoona on kuitenkin hieman hutsahtava.
Melkoinen jääkaappi!
Se on pikkuruinen. Jonain päivänä se kasvaa isoksi.
Miksi tasolla on kenkä? -Vyöstä puhumattakaan.
Ne ovat uudet ja puhtaat. -Eivätkä ole!
Ei vetele.
Minulla on pahanlaatuinen ADD. -Niin minullakin.
Siivoan kyllä kotiani, mutta poukkoilen jatkuvasti sinne tänne.
Teet kaikkea yhtä aikaa kuin flipperi.
Maalaan seinääkin yhdestä kohtaa ja kokeilen sitten maalia toisaalle.
Kokeilen sitä vähän joka paikkaan.
Mokasin. -Ymmärrät yskän.
Hevonen numero 932,
kolmekymmentäkolme, 34, 35 ja 936.
Kerro lyhyistä minishortseista. Niitä on täällä todella paljon.
En käytä kokopitkiä hameita, koska niissä ei voi tanssia.
En pelkää näyttää paljasta pintaa. -Ei sinun tarvitsekaan pelätä.
Näytän iässäni parhaat puoleni, mutten likaisella tavalla.
Mitä ajattelet iästäsi? -Olen 58-vuotias.
Kahden vuoden päästä täytän 60.
Pukeudun silti omalla tavallani, koska sieluni tuntuu yhä nuorelta.
Tunnen itseni nuoreksi eikä makuni ole muuttunut miksikään.
Pitäisikö minun pukeutua kuin mummo?
En ole horo, mutta olen oma itseni.
Terri esittää nuorempaa seksipommia.
Ymmärrän, miltä ikääntyminen tuntuu, kun ei tunne itseään vanhaksi.
Asiaa ei kuitenkaan voi pakoilla. Se ei ainakaan muutu tästä helpommaksi.
Tosiasia on kuitenkin se, että olet mummi.
Se onkin hienointa elämässäni. -Hienoa. Otetaan siitä kaikki irti.
Työvaatteesi ovat jo mallillaan. -Haluan olla tyylikäs versio itsestäni.
Tuon halusinkin kuulla.
"Hei, Tina." "Hei, muru."
"Mitä teet myöhemmin?"
"Hengailen Fab Fiven kanssa."
Mitä täällä on tekeillä? -Pientä remppaa.
Milloin aloitit tämän? -Viime vuonna.
Kylpyhuoneessa ovat parhaat muistoni.
Tämä huone on minua varten.
Terrin nimikirjaimet. Olen kaikkialla.
Se on kuin Terri-tornadon jäljiltä.
Mitä kylpyhuoneessa tapahtuu? -Sitä yritänkin selvittää.
Pitäisi kai kysyä, mitä täällä ei tapahdu.
Kokoelmia on joka lähtöön. -Se on elämääni.
Kauniita esineitä.
Maljakko on kaunis. -Todella hieno.
Ostin sen käytettynä. -Se hukkuu muiden sekaan.
Terrin koti näyttää siltä, miltä uskon hänen mielensä näyttävän.
Koko ajan tapahtuu jotain.
Ne eivät ole huonoja asioita.
Ne ovat vain erilaisia asioita, jotka saavat yhdessä aikaan kaaoksen.
Paiskin kovasti töitä.
Tämä ei toimi! -Jestas.
Se jäi jumiin. Tein sinulle alusvaatteita. Haluatko kokeilla tätä?
Laitan sinulle täytettä.
Se tuntuu kylmältä iholla! -Siellä on ja pysyy.
Haluaisin kysyä sinulta hiuksistasi. Sinulla oli aiemmin lyhyet hiukset.
Aloin kasvattaa hiuksiani ja huomasin huonokuntoisia osioita.
Minulta alkoi lähteä hiuksia, ja hiusrajani alkoi vetäytyä.
Muutoksia tapahtui todella paljon. Olin hämilläni ja luulin kuolevani.
Osaan kuitenkin peittää ongelman hyvin.
Mikä hiustesi tilanne on nykyään?
Onko sinulla hieman… -Asia on todella henkilökohtainen.
Hiuksesi ainakin näyttävät upeilta.
Onko se peruukki? -Ei.
Tiedät kai, että laitan työkseni hiuksia. -En ole koskaan kertonut itsestäni mitään.
Terri ei kerro koko totuutta hiuksistaan.
Kunnioitan häntä ja annan hänelle tilaa kertoa sen verran kuin itse haluaa.
Odotan, kunnes hän luottaa minuun tarpeeksi kertoakseen koko totuuden.
Näytät upealta.
Hiuksesi, kasvosi ja vaatteesi näyttävät kerrassaan… Kuuntele nyt.
Olet upea.
Kyse on vain vaihtelevuudesta.
Enpä tiedä. Minua vain -
pelottaa.
Näin maajussit hoitavat homman.
En voi edes katsoa. -Olen maatilan cowboy.
Keittiö on siis tässä. Kiva. -Tuo on mummini resepti.
Tuntuu kuin hän olisi täällä.
Mikä näistä? -Banaanikakku. Se on paras.
Leipoiko mummisi sitä? -Todella usein.
Leivotko sitä usein? -Leivon. Se muistuttaa minua hänestä.
Onpa mukavaa.
Juuri hän opetti minulle, että saan elää omalla tavallani.
Kaipasit juuri niitä sanoja lapsena. -Kukapa ei kaipaisi?
Tuo on aivan totta.
Mitä haluaisit opettaa lapsenlapsellesi? -Itsenäisyyttä.
Hänen pitää nousta omille siivilleen.
Opetatko hänelle samaa kuin mummisi?
Haluan, että hänestä tulee sellainen mies kuin hän itse haluaa.
Ei sellainen kuin hänen äitinsä haluaa.
Uutisia Texasista.
Haluan esitellä erään henkilön.
Tanya Tucker!
Minun mekkoni. -Olet kaunis!
Hassua, että olemme samankokoisia.
Melkoinen ilmestys.
Maailma ei voi saada ikinä tarpeekseen Tan Francen hartioista ja solisluista.
Eihän?
Antaudu käsivarsieni varaan!
Millainen suhde sinulla on tyttäreesi?
Ashleytä oli vaikea kasvattaa. Hän oli hyvin itsenäinen.
Hän sai usein itkupotkuraivarit, enkä osannut toimia niissä tilanteissa.
Ashleyllä oli vaikeaa. -Millä tavalla?
Minun takiani. Olin neuvoton.
Kuinka vanha hän on? -Kolmekymmentäseitsemän.
Millainen itse olit hänen iässään?
Hän on aina ollut paljon kypsempi ja järjestelmällisempi.
Hän yrittää muuttaa minua.
Koet tulevasi tuomituksi.
Minua todellakin tuomitaan.
Siksi käyttäydyn vähän hullusti. Olen tyytyväinen itseeni tällaisena.
Haavoittuvuus on Terrille hankalaa, koska hän kokee tulevansa tuomituksi.
Se estää häntä avautumasta, ottamasta vastaan neuvoja ja muuttumasta.
Kuulin, että aiot pitää nyyttikestit tämän viikon lopussa.
Ne ovat lapsenlapseni valmistujaiset.
Olen valmis järjestelmällisyyteen.
Joen ääressä hevosta ei voi pakottaa… -Juomaan.
Meillä riittää tekemistä. -Se on totta.
Poistutaan oikealla tavalla.
Mitä sanotte? -Hevonpaskaa!
En kuullut! -Hevonpaskaa!
FAB FIVEN PÄÄMAJA
Talo on selvästi kaaoksen partaalla.
Kotiin tullessaan Terrin täytyy pystyä vain rentoutumaan ja rauhoittumaan,
jotta hän voi viettää laatuaikaa tyttärensä ja lapsenlapsensa kanssa.
Terri ei halua muuttua perinteisen isoäidin näköiseksi.
Vaikka hän esittäytyykin viikon lopussa maailmalle uudenlaisena,
hän on yhä villi ja seksikäs mutta pukeutuu enemmän tilanteiden mukaan.
Minusta vaikuttaa siltä, että hän pelkää ikääntymistä.
Olen ehdottomasti sitä mieltä, että ikääntyminen on jännittävä asia.
Haluan auttaa Terriä suhtautumaan siihen positiivisesti sen vastustamisen sijaan.
Terri ei ymmärrä, miksi Asley pelkää poikansa muuttoa hänen luokseen.
Heidän täytyy kuitenkin keskustella ja oppia ymmärtämään toisiaan.
Siten he voivat kehittyä ihmisinä ja luoda hyvän kasvuympäristön Alexille.
Haluan keskittyä Terryssä asioihin, jotka tekevät juuri hänestä erityisen.
Hänen ilmeensä kirkastuu, kun hän puhuu mumminsa banaanikakusta.
Terri piti siitä lapsena kovasti. Hän voi opettaa reseptin lapsenlapselleen.
PÄIVÄ 2
JOS TEXAS OLISI JÄRKEVÄ PAIKKA, SE EI OLISI LÄHESKÄÄN YHTÄ HAUSKA
Pidä kiinni.
Melko hyvin ajettu.
Kyyti tuntuu mukavalta. Minulla ei ole ollut miestä aikoihin.
Laitan sinut töihin. -Se sopii.
Haluan, että autat kaakeloinnissa, jotta saamme projekteja valmiiksi.
Saan kyllä projektini valmiiksi, mutta…
Sinun ei tarvitse valehdella miellyttääksesi minua. En ole tyhmä.
Illalla kotiin tullessani mietin, kuka kotonani on käynyt.
Sinä itse. -Se olen minä itse!
Jos kotini ei ole siisti, se on kaaos.
Vien Terrin tänään kaakeliostoksille.
Haluan tehdä kylpyhuoneesta kauniin, rauhallisen ja kylpylämäisen.
Siellä hän voi unohtaa kaiken muun.
Huomasin, että tätä väriä löytyy kotoasi maljakoista ja muista esineistä.
Halusin hyödyntää sitä, sillä kylpyhuoneen maljakot ovat kauniita.
Hyvä tietää. -Näyttäisikö tämä sinusta kauniilta?
Pidän tuosta. Tuo on lempivärini.
Se muistuttaa poukamasta, jossa uin.
Olet oppinut tuntemaan minut melko hyvin.
Minusta on ilmiselvää, että suurieleisen texasilaisen takana -
on elämäänsä uutta suuntaa etsivä nainen.
Ja voilà. -Jestas.
Kaakeloidaan nämä.
Monet eivät tule ajatelleeksi, ettei kaakelointi ole kovin hankalaa.
Tästä tulee kaunista.
Haluatko kokeilla? -Toki.
Omasta kodista huolehtiminen tekee hyvää sielulle.
Kaaoksen ja sotkun vähentäminen vaikuttaa samalla tavalla myös mieleen.
Projekti pitää saada valmiiksi.
Onnistuin! -Siinäs näet.
Homma vaikuttaa hankalalta, mutta valmistuu päivässä.
Tästä tulee todella kaunis.
Mikä Austinissa on parasta?
Pidän itse Austinista, koska täällä voi olla oma itsensä.
Jokainen hyväksytään sellaisenaan.
Minua jännittää viedä Terri ostoksille.
Pelkään, ettei hän halua kokeilla mitään, mitä ehdotan hänelle.
Se on minulle uusi tunne.
Haluaisin aloittaa pienellä leikillä.
Haluan, että katselet ympärillesi ja kerrot, mikä näistä olisi sinun kivesi.
Minun kiveni?
Sellainen, jota säilyttäisit kotona ja joka vetoaisi sinuun eniten.
Ei mitään kiirettä.
Se olisi tämä. -Olet siis jo päättänyt.
Tämä kivi on amatsoniittia.
"Kivi auttaa kertomaan tunteista ja ajatuksista rauhallisella tavalla."
Se sopii minulle. En nimittäin päästä ketään lähelleni.
En juurikaan. -Se on minusta ilmiselvää.
Olet kovapintainen nainen. -Suojelen vain itseäni.
Minun täytyy pitää omia puoliani.
Seuraa minua.
Sanoit eilen, että haluaisit olla tyylikkäämpi versio itsestäsi.
Niin sanoin. -Hienoa.
Upea povesi on jo esillä. Niin ovat myös kauniit sääresi.
Entä jos vain yksi asia olisi esillä?
En tiedä, miten toteuttaisin sen. -Voin siis auttaa sinua siinä.
Olen valinnut sinulle jo vaatteita, mutta minulla on yksi kysymys.
Onko tämä liian villi? -Tiesin, että valitset sen.
Mekko pisti silmään. -Se on mummomainen.
Onko tämä sinusta muka mummomainen? -Äitini käyttäisi tuollaista.
Näin lyhyttäkö? -Tuo ei sovi minulle ollenkaan.
En tiedä, miten hän reagoi tähän.
Pelkään, että Terri tyrmää kaiken heti.
Hän saattaa olla sitä mieltä, että peitän hänen vartaloaan liikaa.
Saanko avata verhon? -Toki.
Hienoa.
Pidätkö asusta? -Olen sanaton.
Huomio kiinnittyy upeaan poveesi.
Muu vartalo on enemmän peitossa, mutta olet silti seksikäs.
Jalkasi näyttävät upeilta. Myös peppusi näyttää mahtavalta.
Et voi väittää, ettet olisi kuuma mummo. -Pukeutuisin tähän itsekin.
Tämä asu sopii kaikenikäisille.
Näytät silti kuumalta ja tyylikkäältä. -Mutta kunnioitettavalta.
Sinua tuijotettaisiin hyvällä tavalla.
Haluan pukeutua siististi mutta rennosti. Haluan olla tasokkaampi ja tyylikkäämpi.
Tuntuuko sinusta siltä? -Tuntuu.
Terrillä on vahva mielipide kaikesta.
Tuntuu, että olemme tehneet läpimurron.
Paljasta pintaa ei aina tarvitse näyttää.
Jotain voi jättää mielikuvituksen varaan.
Kokeile tätä, vaikket pitäisikään siitä. Haluan, että olet avoin. Leikitellään.
Saanko avata?
Miltä sinusta tuntuu mekossa? -Se suorastaan nuolee muotojani.
Mitä sanoitkaan mummoista? Kuka mummo käyttäisi tällaista?
Mekko sopii kuumalle mummolle.
Pidän siitä enemmän kuin odotin.
Se istuu tästä kohtaa oikein.
Siinä on tilaa isolle pyllylle. -Totta.
Jalkani ovat esillä.
Näytätkö mielestäsi mummomaiselta? -En lainkaan.
Olen yllättynyt siitä, että pidän tästä. -Onpa mukava kuulla.
Se on silti todella seksikäs.
Et vain näytä kaikkea kerralla. -Kaikki kerralla on horomaista.
Perille meni.
Olet tehnyt melkoisen suorituksen.
Yleensä en pidä muiden mausta enkä halua kokeilla mitään.
Oletko käynyt Swedish Hill Bakeryssä? -Niin kauan kuin se on ollut avoinna.
Vastaus on siis myöntävä. -Todellakin.
Hei, Jen. Mitä kuuluu? -Hyvää. Entä teille?
PÄÄLEIPURI
Saisimmeko pitää hauskaa keittiössänne?
Peremmälle vain. -Suuret kiitokset.
LEIPOMO
Odota hetki tässä. Palaan pian.
Sulje silmäsi, Terri.
Nyt voit avata ne.
Hyvänen aika. Alex!
TERRIN LAPSENLAPSI
Kutsuin Alexin mukaan.
Olimme keittiössäsi, kun törmäsimme mummisi ihanaan reseptiin.
Leivoin mummini kanssa. Pidin hänen leipomuksistaan.
Oletko leiponut tätä? -Hän on vain syönyt sitä.
Teistä tulee kämppiksiä.
Minusta olisi hienoa, jos valmistaisitte jotain yhdessä.
Ensin piimä sekoitetaan ruokasoodaan.
Sitten seos sekoitetaan tasaiseksi.
Kaikki on valmiina leipomista varten. Banaanikakun valmistus voi alkaa.
Kokonaanko? -Sokeri ensin.
Sokeri ensin? -Tottele mummia.
Voi jää muuten kiinni pohjaan.
Terri ottaa tilanteen haltuun. Hän vain on sellainen nainen.
Sitten lisätään rasva. -Tiedät tarkkaan, mistä puhut.
En ole mitään häneen verrattuna. Minulla ei ole mitään sitä vastaan.
Vatkaa kuin tehosekoitin, jotta siitä tulee sopivan kuohkeaa.
Tämä on mahtavaa.
Osaat paremmin.
Täydellistä.
Mummini osoitti rakkautta ruoan kautta.
Valmistimme yhdessä ruokaa, mutta olimme ystäviä.
Olettehan tekin ystäviä. Nyt ymmärrän, miksi pidät hänestä.
Laitan tämän nyt uuniin.
Pärjäät hienosti.
Otin yhteyttä sukulaisiin. Kukaan ei tiennyt kuorrutteen reseptiä.
Minä tiedän. Muistan sen ulkoa.
Ensin laitetaan voita.
Rommi lämmitetään voin kanssa.
Sitten seokseen lisätään sokeri.
Eroaako mummin koti omastasi?
Sanoisin niin.
Äitini ja mummi ovat todella erilaisia.
Äiti on järjestelmällinen. -Olet tottunut pitämään järjestystä yllä.
Olen vain tottunut siihen.
Mitä odotat eniten?
Äitinsä luota pois pääsyä.
Et osaa hillitä itseäsi. -Vitsailin vain.
Odotan yhteistä aikaa mummin kanssa. -Ihanasti sanottu, Alex.
Hän on ainutlaatuinen persoona. -Hän kulkee omia teitään.
En halua, että hän joutuu tavoittelemaan muiden hyväksyntää.
Hän on hyvä tuollaisenaan.
Hän rakastaa sinua kovasti. -Tiedän sen.
Kaunista.
Terristä on tuntunut aina siltä,
että muut tuomitsevat hänet ulkokuoren perusteella.
Hän etsii hyväksyntää väärästä paikasta, sillä hänen oma perheensä hyväksyy hänet.
Näin se tehdään.
Tulette varmasti toimeen. -Olemme aina tulleet.
Hän opettaa sinulle järjestelmällisyyttä ja sinä opetat hänelle vapautta.
Tämä on mielettömän hyvää. -Olipa nätisti sanottu.
PÄIVÄ 3
JOS HALUAT TULLA JONKUN KANSSA TOIMEEN, ANNA HÄNEN OLLA OMA ITSENSÄ
JOUSIAMMUNTA
Kokeilemme jousiammuntaa. Äitisi tulee paikalle pian.
Kokeilemme jousiammuntaa,
koska Terrin ja Ashleyn pitää jutella paitsi itsensä myös Alexin tähden.
Tunteista on helpompi puhua, kun voi samalla tehdä jotain mukavaa.
Jutteleminen sujuu sivussa.
Millainen lapsuutesi oli?
Tapahtumarikas.
Ymmärrän tuon hyvin tavattuani äitisi.
Hän ei ole aina kovin järjestelmällinen.
Olin aikuismainen jo pienestä asti.
Kasvatitko siis itse itsesi? -Jouduin aikuistumaan varhain.
Hänen kanssaan on hankala keskustella.
Hän ei suostu kuuntelemaan.
Pelkäät, ettei hän kuuntele poikaasi, joka on muuttamassa hänen luokseen.
Hänen selviytymiskeinonsa on se, että hänellä on aina vauhti päällä.
Jos hän pysähtyisi kuuntelemaan muita,
hän joutuisi myöntämään tiettyjä asioita.
Hän luulee, että häntä tuomitaan. -Se on hänelle vaikeaa.
Tuntuu varmasti kamalalta tulla omien läheisten tuomitsemaksi.
Rakastan häntä valtavasti ja haluan vain molempien parasta.
Oletko kertonut tuota hänelle? -Etkö muka tavannut äitiäni?
Mitä kuuluu?
Mitä kuuluu, kaunokainen? -Näytät hyvältä!
Miksi toit minut tänne asti? -Saat itse asiassa jatkaa matkaa.
Me kokeilemme jousiammuntaa. -Kiva. Pitäkää hauskaa. Heippa.
Miten menee? -Onpa kiva, kun tulit.
Ashleystä tuntuu siis siltä, että hänen äitinsä ei kuuntele häntä.
Haluan, että Terri oppii avautumaan ilman tuomituksi tulemisen tunnetta.
Teemme kyltin valmistujaisiin ampumalla palloja jousilla.
Onko niissä…
Niissä on maalia. Ne ovat lapsenlapsesi koulun värit.
Ihastuttavaa!
Laittakaa kolme sormea jouselle nuolen alla olevaan kohtaan.
Päästäkää irti, kun olette valmiita.
Täydellistä. -Minä tähtään.
Liian ylös. -Se siirtyy alta pois.
Melkein. -Laitan silmät kiinni.
Sillä lailla! -Hyvää työtä!
Tunne on kerrassaan euforinen. -Tähän käteen!
Tämä ei ollut vielä tässä.
Maalataan kangasta hieman lisää.
Kirjoitetaan onnittelut tänne ylös.
Alex muuttaa yhdestä pesästä toiseen.
Toimitte molemmat hänen parhaakseen.
Sen teen. Hänen täytyy kuitenkin ymmärtää,
että yritän parhaani mukaan noudattaa hänen ohjeitaan omalla tavallani.
Joskus minusta tuntuu,
että hän ei usko minun hoitavan velvollisuuksiani oikein Alexin suhteen.
Onko tuo totta? -Haluan hänen kasvavan vastuulliseksi.
Hänen täytyy käydä töissä ja tehdä jotain elämällään.
Tiedän. Hän on minua järjestelmällisempi.
Minä en ole lainkaan sellainen. Miten muka voisin muuttua?
Emme halua muuttaa sinua.
Minun ei ole tarkoitus tuomita sinua. -Siltä se kuulostaa.
Hän on minua parempi äiti. -Kyse ei ole siitä, että olisin parempi.
Haluan sinun tietävän, että toivon sinun kuuntelevan minua.
Ymmärrätkö, mitä se tarkoittaa? -Hän haluaa, että katson häntä silmiin.
Minun pitää katsoa häneen päin ja kuunnella häntä todella.
Käytökseni on puolustusmekanismini.
Minun on vaikea…
Tämä on sinulle vaikeaa. -Eikä ole. En vain pidä siitä.
Minun on vaikea käsitellä näitä tunteita.
Miten voimme tukea sinua?
Antakaa minulle aikaa. -Se sopii hyvin.
Tämä on olennainen osa keskustelua.
Annamme sinulle hetken aikaa. Siinä ei ole mitään väärää.
Hän tulkitsee minut väärin. Kuuntelen kaiken, mitä hän sanoo.
Usein lähden hänen kotoaan järkyttyneenä ja mietin asiat puhki itsekseni.
Kiitos, kun kerroit. -Tuo on mukava kuulla.
Hän luulee, etten kuuntele lainkaan.
Aivoni eivät kestä kaikkea kerrallaan. -Ymmärrän sen hyvin.
Rakastan häntä ja kuuntelen joka sanan.
Nyt hän tietää, että kuuntelet häntä.
En ole koskaan epäillyt, ettetkö rakastaisi minua valtavasti.
Olen hyvä aikuinen ja vanhempi. -Se on totta.
Kasvoin sellaiseksi ihmiseksi sinun tarjoamasi rakkauden ansiosta.
Sinä olit hyvä äiti.
Ymmärrätkö? -Ymmärrän.
Kiitos, Ashley.
Voitte parantaa keskusteluja entisestään.
Meidän pitää keksiä jokin sana, jonka voitte sanoa toisillenne,
kun tuntuu, että toinen tuomitsee tai tarvitsette aikaa pohtia asioita.
"Paskanmarjat. Minä lähden nyt."
Sanon "Karamo." -Karamo! Se sopii loistavasti.
Se on sovittu. Se on yhteinen merkkinne.
Jos hän sanoo nimeni, sinun pitää kuunnella hieman enemmän.
Jos taas hän sanoo sen, hän tarvitsee aikaa tunteidensa kanssa.
Se on terve tapa edetä keskusteluissanne.
Karamo!
PÄIVÄ 4
HAAVOITTUVUUS EI OLE HEIKKOUTTA VAAN ROHKEUTEMME TÄRKEIN MITTA
Tulehan sisään ja käy istumaan.
Saanko koskettaa hiuksiasi?
Näytät todella kauniilta.
Tiedät varmaan jo, mistä on kyse. -Tiedän kyllä.
En halua joutua tuntemaan häpeää.
Tunnen myötätuntoa niitä kohtaan, jotka yrittävät hyväksyä hiuksensa.
Tiedän, kuinka paljon kärsimystä hiukset voivat aiheuttaa ihmiselle.
Voimme mennä toiseen huoneeseen, jos sinua hermostuttaa.
Ei hermostuta. Olen aivan kauhuissani.
Minulla on epäilys siitä, että Terrillä on hiuksia peruukin alla.
Etenen kuitenkin sen mukaan, mistä Terri on valmis puhumaan.
Haluan, että olet onnellinen. Hiuksesi ovat upeat. Niin on vartalosikin.
Hiukset kuitenkin peittävät sen niin, etteivät tiimalasimaiset muodot näy.
Mistä arvelet sen johtuvan? -Peittelet jotain.
Kaikki tavoittelevat tiimalasivartaloa, mutta sinulla on jo sellainen.
Näyttäisit hyvältä luonnollisella tukalla. -En halua luonnollista tukkaa.
Hiukseni eivät ole enää entisensä.
Haluaisin kovasti nähdä ne, sillä olen saanut aikaan oikeita ihmeitä.
Näihin ei auta mikään.
Mitä tarkoitat? -Näitä ei voi laittaa. Ne ovat rumat.
Et ole ruma. Energiasi on ainutlaatuinen.
Minun odotetaan näyttävän tietyltä. Hiuksia ei saa taikomalla.
Voisimme muotoilla ne edemmäs. -Ei. Hiuksia ei ole tarpeeksi.
Tee näistä hiuksista paremmat.
Mitä tarkoitat? -Voit tehdä näistä paremmat.
Niistä voisi loihtia pitkät kiharat.
Se sopii minulle. Kasvot tulevat esiin.
Ne voisi kihartaa oikein kunnolla. -Mennään pesemään hiukset.
En ole koskaan tavannut ketään, jonka hiuksia en saa nähdä.
Hän katsoi minua ja sanoi: "Ei tänään, Jeesuksen näköinen mies."
Olen innoissani kiharoista. -Niistä tulee aivan upeat.
Pidän niistä varmasti.
Leikkaamme hiukset lyhyemmiksi ja pehmennämme leikkausta.
Esittelen niitä kaikille. Loistavaa.
Pahus! Anteeksi.
Pidän Terristä kovasti ja haluan, että hän tuntee itsensä kauniiksi.
Jos otat tämän joskus pois ja päätät olevasi valmis muutokseen,
ota yhteyttä, niin raidoitan hiuksesi. Voit antaa niiden kasvaa.
Oletko valmis näkemään uuden ilmeesi? Kolme, kaksi, yksi.
Näyttää melko hyvältä. -Voit haroa niitä oikein kunnolla.
Onnistuimme!
Keksimme lopulta ratkaisun. -Niin teimme.
En tiedä, autoinko Terriä hyväksymään hiuksensa sellaisina kuin ne ovat.
Hyvältä näyttää.
Hän on kuitenkin nyt itsevarma, kaunis ja valmis isompaan muutokseen myöhemmin.
Aion ajatella sitä, mitä sanoit.
Olet todella kaunis. -Kiitos.
PÄIVÄ 5
JOS OLISIN KOIRA, HEILUTTAISIN HÄNTÄÄNI
Sinun pitäisi ratsastaa useammin. -Niin pitäisi. Nautin tästä.
Ratsastaminen saa minut unohtamaan kaiken.
Olemme samanlaisia. Kaipaamme molemmat meditaatiota.
Tervehdys, lehmityttö.
Terri näyttää viihtyvän hevosen selässä. -Aion muuttaa hänen luokseen asumaan.
Kai suunnittelit minullekin huoneen? -Kyllä vain.
Sen teimme. -Käydään peremmälle.
Oletko innoissasi? -Olen innoissani, ja minua jännittää.
Oletko valmis? -Olen valmis.
Hyvänen aika!
Jopas jotakin. Onpa täällä kaunista!
Aivan uskomatonta! -Hitto sentään!
Ihanaa. Tämä ei näytä kodiltani.
Upea näky.
Säilytin kevyen ja valoisan tunnelman, mutta lisäsin tänne erilaisia pintoja.
Täällä on istumapaikkoja. -Tuo on suosikkini. Se on mahtava.
Marokkolaistyylinen. -Se tosiaan on mahtava.
Ei voi olla totta! Hyvänen aika!
Mitä halusitkaan?
Maailman paras jääkaappi! -Ja mitä sait?
Ison Smeg-kaapin!
Se on paras. -Pidät hyvästä jääkaapista.
Jääkaappi sai uuden ilmeen.
Mummin valo on yhä paikallaan. Se tuo huoneeseen kivasti väriä.
Se erottuu nyt vielä enemmän, kun kaapistot ovat vaaleat.
Olen aivan sanaton. -Näytä meille lisää paikkoja!
Onko tuo sänkyni? -Se on sänkysi.
Nostin sitä hieman, että se tulee esiin. -Jestas!
Hyvänen aika!
Helvetti!
Terri ja minä kaakeloimme kylpyhuoneen. -Ihanko totta?
Teimme tämän yhdessä. -Huone näyttää upealta!
Hyvää työtä!
Uskotko tämän hillitsevän kaaosta?
Heräsin ennen jopa viidesti yössä. En edes tiennyt, miksi.
Kotisi oli kaaoksen vallassa, ja se vaikuttaa myös mielentilaan.
Entä nyt? -Oloni on kotiin tullessa rauhallisempi.
Tein aamulla näin. Laita se päälle.
Tein näin.
Teit hyvää jälkeä! -Kiitos.
Se ei ikinä kasva.
Siitä puheen ollen minulla on sinulle vielä yksi yllätys.
Tämä on HairClubin myssy.
Voit edistää tällä hiustesi kasvua, kun olet valmis muutokseen.
Sitä pidetään päässä 20 minuuttia kolme kertaa viikossa.
Kun olet valmis muutokseen, tämä odottaa sinua pesualtaan alla.
Olet ihana ihminen. Oli hauskaa leikitellä kanssasi.
Korostamme yhtä puolta kerrallaan kaiken näyttämisen sijaan.
Miltä se tuntuu? -Ihanalta. Se on minulle uutta.
Aiotko jatkaa samaa rataa?
Se kuulostaa helpolta. -Hienoa.
Haluatteko nähdä Terrin? Niin minäkin. Tulehan esiin, Terri.
Hyvältä näyttää! -Hienot housut.
Eikö? -Lahkeissa on kivat vetoketjut.
Kengät näkyvät enemmän. -Tuo on totta.
Tuntuuko asu omalta?
Tunnetko itsesi yhä seksikkääksi? -Tietenkin.
Olet parempi versio itsestäsi.
Kaunis. -Näin on paljon helpompaa.
Olette saaneet aikaan ihmeitä.
Avauduin teille poikkeuksellisen paljon.
Hän opetti minulle hieman kuria.
Hän opetti minut itkemään.
Hän opetti minua olemaan oma itseni ja antoi minulle tilaa olla juuri sitä.
Teimme kakun.
Katsoit minua tavalla, joka sai minut tuntemaan itseni taitavaksi.
Se merkitsi minulle paljon. -Sinä olet taitava.
Olet todella hyvä ruoanlaitossa, ja ihailusi on minulle todella iso asia.
Se toi minulle paremman mielen.
Olen innoissani Alexista.
Tämä ei ole enää vain mummin koti vaan meidän yhteinen kotimme.
Kiva kuulla.
Sinun pitää järjestää juhlat!
Sinua tulee ikävä. -Minunkin teitä. Olette ihania.
Olette parhaita!
Olet ihana, Terri. Pidä hauskaa! -Niin tekin. Näkemiin!
KUVAUKSET JOUDUTTIIN KESKEYTTÄMÄÄN COVID-19-PANDEMIAN VUOKSI
FAB FIVE PALASI TEXASIIN VUODEN KULUTTUA
TOUKOKUU 2021
THE BROKEN SPOKELLA OLI VAIKEA VUOSI
TERRIN ISÄ JAMES WHITE MENEHTYI
Melkein perillä. -Minua jännittää hieman.
Olen kuitenkin myös innoissani.
Vuosi on pitkä aika. Asuukohan hän lapsenlapsensa kanssa?
Mietin samaa.
Perillä ollaan.
Hyvänen aika. -Saan vilunväristyksiä.
Minäkin. -Kirjaimellisesti.
Hienoa. -Menoksi sitten.
Mennäänkö?
Terrin tapaaminen jännittää, koska vuoden aikana on tapahtunut paljon.
Pelkään, että hän on palannut vanhoihin tapoihinsa.
Teidän jälkeenne.
Hyvänen aika, Terri!
Näytätpä sinä upealta! -Herttinen sentään.
Oletpa kaunis. Mitä kuuluu?
Hyvää. -Jestas sentään!
Hiuksesi näyttävät kauniilta!
Ajattelin sinua, kun laitoin ne. -Hyvänen aika!
Jestas sentään! En ollut tunnistaa sinua! -Minäkään en meinannut tunnistaa häntä.
Päätin noudattaa Jonathanin ohjeita.
Tätäkö sinä piilottelit minulta? -Ovatko nuo oikeat hiuksesi?
Ne ovat oikeat hiuksesi! -Miksi ihmeessä piilottelit niitä?
Olen aivan sanaton. Olen kuin puulla päähän lyöty.
En ole eläessäni ollut näin yllättynyt.
Mitä teille kuuluu? -Viis meistä! Mitä itsellesi kuuluu?
Minulla on mennyt hienosti.
Otan osaa isäsi poismenon johdosta.
Hän oli ihana mies. -Se oli kamalaa.
Hänen takiaan kaikki tulivat tänne.
Hän sai ihmiset tuntemaan itsensä erityisiksi. Siksi rakastin häntä.
Minäkin tunsin itseni tervetulleeksi heti. -Juuri niin.
Muuttiko Alex luoksesi? -Hän asui luonani kahdeksan kuukautta.
Sitten hänen isäpuolensa kuoli.
Ashleyn aviomies sai sydänkohtauksen. -Hyvänen aika!
Hänellä on ollut rankkaa. -Herranen aika.
Hei, Ashley! Mitä kuuluu?
Alex on kasvanut. -Hän näyttää aikuiselta!
Onpa mukava nähdä teitä!
Sinä näytät kauniilta.
Miten menee? -Menettelee.
Miten olet jaksellut? -Hän pärjäilee.
Itken jo nyt. -Anna kyynelten tulla.
Vuosi on ollut todella raskas.
Nämä ovat puhtaita. Minulla on niitä aina mukana.
Tarvitsen niitä aina. -Kerron hauskan tarinan.
Se saa ajatukset muualle.
Meillä oli ongelma lähtönne jälkeen.
Huusin: "Karamo!"
Ajattelin sinua koko vuoden ja halusin kovasti ottaa yhteyttä,
koska kanssasi vietetty päivä muutti välisemme suhteen täysin.
Hän on käyttänyt minuun Karamo-kikkaa.
Hän odotti sairaalan parkkipaikalla, kun mieheni oli sairaalassa.
Hän ei voinut tulla sisään, mutta oli silti paikalla.
Hän ajoi nurmikkoani iltayhdeksältä, koska se oli mieheni suosikkipuuhaa.
Haluan kertoa teille koko sydämestäni, miten valtavan kiitollinen olen.
Äitini on nyt ylpeä kodistaan, ja pystymme puhumaan asioista.
Olen kiitollinen myös siitä, että annoitte äitini olla oma itsensä -
ja ymmärsitte hänen ahdistuksensa hänen hiuksiinsa liittyen.
Olen todella kiitollinen. -Muuttuisin hänen takiaan homoksi.
Siihen liittyisi kyllä paljon muutakin.
Olet nyt enemmän sinut itsesi kanssa.
Olet muuttunut aivan täysin.
Mitä sinulle kuuluu, Alex? -Tässähän tämä. Pärjäilen.
Miten selviät kaikesta? -Huolehtimalla heidän hyvinvoinnistaan.
Olet todella ihana ihminen.
Hän tosiaan on. -Hän kaltaiseni, vaikkei myönnä sitä.
Annamme sinulle vielä yhden lahjan. -Jestas sentään.
Katso, Ashley!
Onpa ihana! -Isäkin on kuvassa.
Kuka tämä nainen on?
Hän on nyt poissa. -Riehakas ämmä!
Vuosi 2020 oli vaikea.
Se on ollut täynnä pandemian tuomia menetyksiä ja muutoksia.
Se on kuitenkin muistuttanut siitä, millä on oikeasti merkitystä.
Läheisillä.
Terri on joutunut kokemaan kovia,
mutta hän valjasti voimansa tyttärensä ja lapsenlapsensa tukemiseen.
On ihanaa nähdä, miten paljon hän on kasvanut ihmisenä.
Pitää muistaa kehittää itseään aina kovistakin kokemuksista huolimatta.
Joskus elämässä pitää sinnitellä.
Pidetään kantrihenkeä yllä!
Mitä sanotte? -Hevonpaskaa!
MUOTIVINKKI
TASSUNPURISTUS TURRILLE
Tänne, Neon.
Joku voi ehkä samaistua siihen, että vuosi 2020 toi elämään lisää koiria.
Hän on texasilainen löytökoira.
Päivän muotivinkki liittyykin koiriin.
Niillä on jo aivan upea turkki, mutta asusteet saavat sen loistamaan.
Kyse on lemmikin mukavuusalueesta.
Neonille se tarkoittaa miltei ainoastaan peruukkeja ja tyllihameita.
Ei käy. Seuraava.
Pystymme vielä parempaan. Seuraava.
Täydellistä, eikö?
Olet todella kaunis, Neon!
Leikki sikseen.
Löytökoiran ottaminen vaatii vastuuta, mutta se voi mullistaa koko elämän.
Suosittelen sitä.
Hyvä tyttö!
Tekstitys: Milka-Maria Mauranen